ธนาคารกรุงเทพ วางนโยบายด้านความยั่งยืนไว้อย่างชัดเจน ประกอบด้วย 4 แนวทาง คืออะไรบ้าง
ธนาคารกรุงเทพเดินหน้าสร้างโอกาสให้ธุรกิจ ผ่าน Sustainable Finance

​

 หลายปีที่ผ่านมา แนวคิดเรื่อง ESG หรือการดำเนินธุรกิจควบคู่ไปกับการสร้างความยั่งยืนให้สิ่งแวดล้อม สังคม อย่างโปร่งใสเป็นธรรม เป็นแนวคิดที่องค์กรต่างๆ ไม่สามารถมองข้ามได้ เพราะความคาดหวังจากผู้บริโภคที่เริ่มเปลี่ยนไป จากการตระหนักรู้ถึงผล  กระทบที่ภาคธุรกิจทั่วโลกสร้างความเสียหายไว้กับโลก ทำให้การดำเนินชีวิตของผู้คนลำบากมากขึ้น เช่น การเผชิญกับโลกที่ร้อนขึ้น รวมถึงภัยพิบัติต่างๆ ที่คร่าชีวิตผู้คนและสัตว์เป็นจำนวนมากในช่วงหลายปีที่ผ่านมา
 
นอกจากนี้ นักลงทุนสถาบันระดับโลกเริ่มให้ความสำคัญโดยนำประเด็นด้าน ESG มาเป็นส่วนหนึ่งในการประกอบเกณฑ์การพิจารณาลงทุนในบริษัทต่างๆ เพิ่มมากขึ้นอย่างมีนัยสำคัญ หากธุรกิจใดไม่ปรับตัวก็จะส่งผลต่อโอกาสที่นักลงทุนจะพิจารณาลงทุนในธุรกิจนั้น แนวคิดด้าน ESG จึงไม่ใช่แนวคิดสวยหรูที่พูดแต่ทำจริงไม่ได้ หรือทำแค่เพื่อสร้างภาพลักษณ์องค์กรให้ดูน่าเชื่อถือ แต่ได้กลายเป็นกระแสหลักของโลกซึ่งจะสร้างโอกาสทางการแข่งขันให้กับธุรกิจในอนาคต  ดร.กอบศักดิ์ ภูตระกูล กรรมการรองผู้จัดการใหญ่ และเลขานุการบริษัท ธนาคารกรุงเทพ จำกัด (มหาชน) ให้ทรรศนะถึงความสนใจของตลาดทุนระดับโลกต่อประเด็น ESG ไว้น่าสนใจว่า ที่ผ่านมาตลาดการเงินทั่วโลกต่างมุ่งให้ความสำคัญกับการลงทุนเพื่อความยั่งยืนอย่างต่อเนื่องและเริ่มชัดเจนมากขึ้น โดยเฉพาะ 2 ปีก่อนหน้านี้ นักลงทุนเริ่มนำประเด็นที่เกี่ยวข้องกับ Sustainability มาเป็นปัจจัยในการตัดสินใจว่าสถาบันการเงินนั้นๆ น่าลงทุนหรือไม่
 
“ตอนนี้เราจะเห็นว่ากองทุนใหญ่ระดับโลกมีการกำหนด ESG Rating เพื่อประเมินว่าบริษัทที่จะเข้าไปลงทุนอยู่ในกรอบของ ESG มากน้อยแค่ไหน หากสถาบันการเงินไม่เข้าไปอยู่ในกลุ่มนี้ก็จะไม่สามารถเข้าไปอยู่ใน Universe การลงทุนของเขาได้ ซึ่งจะส่งผลให้ธุรกิจเดินหน้าต่อไปได้ยาก 2-3 ปีที่ผ่านมา กระบวนการของ Sustainability และแนวคิดเรื่อง ESG ของโลกก้าวล้ำไปข้างหน้าค่อนข้างมาก รัฐบาลของประเทศต่างๆ เดินหน้าสู่กระบวนการสร้างความยั่งยืน มีเป้าหมายที่ชัดเจน ภาครัฐเริ่มมีการทำตัวชี้วัด เช่น Carbon Emission ต่างๆ ดังนั้น Ecosystem ของการทำเรื่อง Sustainability จึงเปลี่ยนไปจากการเป็นแค่ไอเดีย ความปรารถนา มาสู่การปฏิบัติจริง”
 
ธนาคารกรุงเทพจึงวางนโยบายด้านความยั่งยืนไว้อย่างชัดเจน ประกอบด้วย 4 แนวทาง คือการบริหารจัดการความเสี่ยง การบริหารจัดการทรัพยากรบุคคล การกำกับดูแลกิจการที่ดี การสร้างสรรค์คุณค่าที่ยั่งยืนต่อสังคมและสิ่งแวดล้อม เพื่อขับเคลื่อนองค์กรไปสู่ความยั่งยืนและเป้าหมายการเป็นธนาคารที่ได้รับความไว้วางใจสูงสุด ดร.กอบศักดิ์ ภูตระกูล   ในฐานะสถาบันการเงินซึ่งเป็นแหล่งทุนสำคัญในการช่วยให้ธุรกิจสามารถเปลี่ยนผ่านไปสู่เป้าหมาย Net Zero ในอนาคต ธนาคารกรุงเทพมุ่งมั่นเป็นส่วนหนึ่งเพื่อการพัฒนาที่ยั่งยืน ครอบคลุมทั้งมิติด้านสิ่งแวดล้อม สังคม และธรรมาภิบาล โดยที่ผ่านมาธนาคารกรุงเทพให้บริการด้านจัดหาเงินทุนเพื่อสนับสนุนโครงการด้านสิ่งแวดล้อม หรือ Green Finance ทั้งในระดับประเทศและภูมิภาคอย่างต่อเนื่อง ผ่านการเป็นผู้นำการจัดจำหน่ายตราสารหนี้เพื่ออนุรักษ์สิ่งแวดล้อมและตราสารหนี้เพื่อความยั่งยืน ซึ่งในปี 2564 ธนาคารสนับสนุนองค์กรธุรกิจในประเทศไทยระดมทุนเพื่อบรรลุเป้าหมายด้านความยั่งยืนผ่านการจัดจำหน่ายหุ้นกู้เพื่อความยั่งยืน หรือ ESG Debentures ทั้งการออกหุ้นกู้เพื่ออนุรักษ์สิ่งแวดล้อม หุ้นกู้เพื่อพัฒนาสังคม และหุ้นกู้เพื่อความยั่งยืนเป็นมูลค่าประมาณ 37,200 ล้านบาท หรือราว 2 ใน 3 ของมูลค่าการจัดจำหน่ายหุ้นกู้ดังกล่าวของตลาดทุนไทยรวมที่ 56,700 ล้านบาท
 
นอกจากนี้ยังให้สินเชื่อเพื่อกิจกรรมที่เป็นมิตรกับสิ่งแวดล้อมต่อเนื่องโดยในปี 2564 มีการให้สินเชื่อเพื่อธุรกิจผลิตและส่งไฟฟ้าพลังงานทดแทน (แสงอาทิตย์ ลม น้ำ ชีวมวล) 107,653 ล้านบาท สินเชื่อโครงการระบบขนส่งมวลชนด้วยระบบไฟฟ้า 14,522 ล้านบาท สินเชื่อธุรกิจบำบัดและการกำจัดของเสีย 39 ล้านบาท สินเชื่อเพื่อธุรกิจที่มีการนำของใช้แล้วและนำเศษวัสดุกลับมาใช้ใหม่ 314 ล้านบาท
ธนาคารกรุงเทพ วางนโยบายด้านความยั่งยืนไว้อย่างชัดเจน ประกอบด้วย 4 แนวทาง คือ การบริหารจัดการความเสี่ยง การบริหารจัดการทรัพยากรบุคคล การกำกับดูแลกิจการที่ดี การสร้างสรรค์คุณค่าที่ยั่งยืนต่อสังคมและสิ่งแวดล้อม เพื่อขับเคลื่อนองค์กรไปสู่ความยั่งยืนและเป้าหมายการเป็นธนาคารที่ได้รับความไว้วางใจสูงสุด

ในฐานะสถาบันการเงินซึ่งเป็นแหล่งทุนสำคัญในการช่วยให้ธุรกิจสามารถเปลี่ยนผ่านไปสู่เป้าหมาย Net Zero ในอนาคต ธนาคารกรุงเทพมุ่งมั่นเป็นส่วนหนึ่งเพื่อการพัฒนาที่ยั่งยืน ครอบคลุมทั้งมิติด้านสิ่งแวดล้อม สังคม และธรรมาภิบาล โดยให้บริการด้านจัดหาเงินทุนเพื่อสนับสนุนโครงการด้านสิ่งแวดล้อม หรือ Green Finance ทั้งในระดับประเทศและภูมิภาคอย่างต่อเนื่อง ผ่านการเป็นผู้นำการจัดจำหน่ายตราสารหนี้เพื่ออนุรักษ์สิ่งแวดล้อมและตราสารหนี้เพื่อความยั่งยืน ซึ่งในปี 2564 ธนาคารสนับสนุนองค์กรธุรกิจในประเทศไทยระดมทุนเพื่อบรรลุเป้าหมายด้านความยั่งยืนผ่านการจัดจำหน่ายหุ้นกู้เพื่อความยั่งยืน หรือ ESG Debentures ทั้งการออกหุ้นกู้เพื่ออนุรักษ์สิ่งแวดล้อม หุ้นกู้เพื่อพัฒนาสังคม และหุ้นกู้เพื่อความยั่งยืนเป็นมูลค่าประมาณ 37,200 ล้านบาท หรือราว 2 ใน 3 ของมูลค่าการจัดจำหน่ายหุ้นกู้ดังกล่าวของตลาดทุนไทยรวมที่ 56,700 ล้านบาท
 
นอกจากนี้ ยังให้สินเชื่อเพื่อกิจกรรมที่เป็นมิตรกับสิ่งแวดล้อมต่อเนื่อง โดยในปี 2564 มีการให้สินเชื่อเพื่อธุรกิจผลิตและส่งไฟฟ้าพลังงานทดแทน (แสงอาทิตย์ ลม น้ำ ชีวมวล) 107,653 ล้านบาท สินเชื่อโครงการระบบขนส่งมวลชนด้วยระบบไฟฟ้า 14,522 ล้านบาท สินเชื่อธุรกิจบำบัดและการกำจัดของเสีย 39 ล้านบาท สินเชื่อเพื่อธุรกิจที่มีการนำของใช้แล้วและนำเศษวัสดุกลับมาใช้ใหม่ 314 ล้านบาท
ข้อมูลการเงินรายบริษัท,ความรู้ทางการเงิน,การวิเคราะห์ทางการเงิน & เศรษฐศาสตร์การเงิน